Kmalu po rojstvu se je s starši preselil v Celje in tam živel do 1971, ko je po končani srednji šoli odšel na študij na Fakulteto za sociologijo, politične vede in novinarstvo v Ljubljani. Po študiju se je 1976 zaposlil na RTV Slovenija v uredništvu za gospodarske oddaje, dve leti kasneje pa v športnem uredništvu. Leta 1980 je postal urednik športnega uredništva, od 1986 do 1990 je bil vodja programske enote, zatem svetovalec direktorja in od 1997 do 2001 vodja službe za trženje TV programov. Od decembra 2001 ponovno deluje kot komentator športnih prenosov. Prvič je neposredni prenos opravil decembra 1974 in je doslej preko 2000 neposrednih prenosov. Kot novinar je udeleženec poletnih olimpijskih iger 1984 v Sarajevu, 1992 v Barceloni, 1996 v Atlanti, 2000 v Sydneyju, 2004 v Atenah in 2008 v Pekingu ter v Londonu 2012. Svetovno prvenstvo v nogometu kot novinar spremlja od leta 1978, evropsko prvenstvo v nogometu od leta 1976, Svetovno prvenstvo v rokometu od leta 1986 in svetovno prvenstvo v veslanju od leta 1989. Aktivno se je ukvarjal z nogometom med letoma 1963 do 1976 in bil član Kladivarja Celje in ljubljanskega Slovana. Tri leta je bil trener NK Podpeč-Preserje in se vsako leto uvrstil ligo višje. V obdobju 1992 do 1996 je bil podpredsednik Kluba pokroviteljev OKS, med letoma 1996 do 2006 pa član predsedstva Rokometne zveze Slovenije. Štiri leta je bil član predsedstva EGTA.